Dvorana na Bilmišću dobila novi semafor

Sportska dvorana Tehničke škole na Bilmišću u Zenici dobila je novi univerzalni električni semafor koji je uz finansijsku pomoć Ministarstva za obrazovanje, nauku, kulturu i sport Zeničko-dobojskog kantona osigurao Univerzitetski sportski savez studenata. Radi se multifunkcionalnom električnom semaforu, koji će pomoći pri realizaciji sportskih takmičenja, učenika i studenata, ali i takmičenjima sportskih klubova. Novi električni semafor može pomoći u realizaciji takmičenja u košarci, odbojci, rukometu i malom nogometu. Svečanoj primopredaji semafora prisustvovao je Mensur Sinanović, ministar za obrazovanje, nauku kulturu i sport i pomoćnik ministra za kulturu i sport Marniko Tokić a ispred Univerzitetskog sportskog saveza predsjednik dr. Aleksa Stanković i članovi Jasmin Kovačević i Derviš Dervišević te Mujo Zvekić, direktorTehničke škole u Zenici.